สังคมข่าวหุ้น
*... ดัชนีหุ้นไทยปิดตลาด 1,523.93 จุด ลดลง 11.31 จุด มูลค่าซื้อขาย 52,619 ล้านบาท ท่ามกลางความกังวลเศรษฐกิจไทยปีนี้มีแนวโน้มชะลอตัวมากกว่าที่คาดไว้ เกิดแรงขายหุ้นกลุ่มแบงก์ กังวลได้รับผลกระทบและทิศทางดอกเบี้ยขาลง รวมถึงแบงก์ชาติเตรียมออกเกณฑ์คำนวณค่าธรรมเนียมใหม่ซ้ำเติมเข้าไปด้วย แนวโน้มทิศทางตลาดหุ้นไทยวันนี้ ประเมินแนวรับ 1,510-1,520 จุด และแนวต้าน 1,530-1,550 จุด ...
11 ก.พ. 2563

เล็กเซียวหงส์
*… ดัชนีหุ้นไทยปิดตลาด 1,523.93 จุด ลดลง 11.31 จุด มูลค่าซื้อขาย 52,619 ล้านบาท ท่ามกลางความกังวลเศรษฐกิจไทยปีนี้มีแนวโน้มชะลอตัวมากกว่าที่คาดไว้ เกิดแรงขายหุ้นกลุ่มแบงก์ กังวลได้รับผลกระทบและทิศทางดอกเบี้ยขาลง รวมถึงแบงก์ชาติเตรียมออกเกณฑ์คำนวณค่าธรรมเนียมใหม่ซ้ำเติมเข้าไปด้วย แนวโน้มทิศทางตลาดหุ้นไทยวันนี้ ประเมินแนวรับ 1,510-1,520 จุด และแนวต้าน 1,530-1,550 จุด …
*… ADVANC มีโอกาสเห็นราคาหุ้นดีดตัวขึ้นระยะสั้น หลังอนุญาโตตุลาการยกคำเสนอข้อพิพาท TOT ที่เรียกร้องผลประโยชน์ตอบแทนเพิ่มเติม จากให้บริการโรมมิ่ง เป็นเงิน 16,300 ล้านบาท แต่ระยะปัญหาหุ้น ADVANC ไม่ได้อยู่ที่เรื่องข้อพิพาทกับ TOT แต่อยู่ตรงการประมูลคลื่นความถี่เพื่อให้บริการ 5G ที่ดูแล้วท่าทางจะแข่งกันเดือด เพื่อช่วงชิงการเป็นผู้นำเรื่อง 5G มองในเชิงการตลาด “ใครได้ก่อนย่อมชิงส่วนแบ่งการตลาดไปครองก่อน” นั่นหมายถึงต้นทุนการแข่งขันต้องสูงอย่างปฏิเสธไม่ได้ …
*… KCE งบออกมาวงแตกกันเลยทีเดียว ปี 2562 กำไรลดฮวบทำได้ไม่ถึง 1,000 ล้านบาท ก่อนหน้านี้ราคาหุ้น KCE วิ่งขึ้นแบบไม่ลืมหูลืมตา..หลายคนแห่ไล่ตาม หลายคนนั่งมองอย่างน่าสมเพช เพราะมีนักลงทุนกลุ่มหนึ่งตั้งวงโยนหุ้นกันเพื่อเรียกแขก จนราคาขึ้นแบบผิดปกติ ว่ากันว่าจะไปเชือดกันแถว ๆ 30 บาท แต่พอดันไปไม่ถึง เลยต้องกินเลือดกันเอง..น่าสมเพชไหมล่ะ …
*… BPP เข้าข่ายเสี่ยงตกชั้น SET50 เมื่อหุ้น CRC เข้าเทรด..จากข้อมูลล่าสุด BPP มาร์เก็ตแคปติดอันดับท้ายสุดตาราง (อันดับ 50) ประมาณ 47,000 ล้านบาท ส่วนอันดับ 49 คือหุ้น WHA มาร์เก็ตแคป ประมาณ 50,500 ล้านบาท หากหุ้น BPP ไม่ไปโด๊ป “อุ้งตีนหมี ดีเสือ” มาละก็..โอกาสตกชั้นสูงเลยทีเดียว …
*… DTAC แขวนป้าย XD วันแรก ราคาหุ้นลงล้ำหน้าปันผลระดับ 1.61 บาท ตามทฤษฎีราคาควรจะลงไม่เกิน 1.61 บาท แต่นี่รูดกราวไปกว่า 2.25 บาท จึงน่าสนใจว่าแนวรับ 40 บาทจะเอาอยู่หรือไม่ หากเอาไม่อยู่ ตัวใครตัวมันละคร้าบ …
*… CK-STEC ดูจะวิ่งแซงหน้าพ.ร.บ.งบประมาณปี 2563 มาพอสมควรแล้ว ต่อจากนี้ต้องมาวัดกำลังภายใน CK และ STEC กันละว่าจะชิงงานรัฐได้มากน้อยเพียงใด แต่หากดูจากหน้าเสื่อตอนนี้ CK งานในมือเสียเปรียบ STEC อยู่ไม่น้อย..ใครคิดอ่านเก็งกำไรช่วงนี้ ดูชักจะมีความเสี่ยงสูงซะแล้ว …
*… EPG โชว์งบไตรมาส 3/2562-2563 ออกมากำไร 214 ล้านบาท ไม่ได้เหนือความคาดหมายมากนัก เอาเป็นว่าแรงกดดันหุ้นตัวนี้น่าจะผ่อนคลายลงไปได้บ้าง..สรุป “ไม่เร้าใจ แต่ก็ไม่ผิดหวัง” ...
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น